ddrg/super_eurlex huggingface dataset:
Euroopa Liidu Teataja L 079 , 22/03/2002 Lk 0009 - 0010



Komisjoni määrus (EÜ) nr 505/2002, 21. märts 2002, millega muudetakse määrust (EÜ) nr 1370/95, millega sätestatakse ekspordilitsentside süsteemi üksikasjalikud rakenduseeskirjad sealihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 8 lõiget 2 ja artikli 13 lõiget 12, ning arvestades järgmist: (1) Komisjoni määrusega (EÜ) nr 1370/95, [3] viimati muudetud määrusega (EÜ) nr 2898/2000, [4] kehtestatakse sealihasektori ekspordilitsentside süsteemi üksikasjalikud rakenduseeskirjad. (2) Määruse (EÜ) nr 1370/95 I lisas sätestatud tootekoode tuleb kohandada muudatustele, mis on hiljuti tehtud komisjoni 17. detsembri 1987. aasta määruses (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks, [5] viimati muudetud määrusega (EÜ) nr 488/2002. [6] (3) Sealihaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1370/95 I lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 8. aprillist 2002 taotletavate ekspordilitsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. märts 2002 Komisjoni nimel komisjoni liige Franz FISCHLER [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 133, 17.6.1995, lk 9. [4] EÜT L 336, 30.12.2000, lk 32. [5] EÜT L 366, 24.12.1987, lk 1. [6] EÜT L 76, 19.3.2002, lk 11. -------------------------------------------------- LISA " I LISA Põllumajandustoodete eksporditoetuse nomenklatuuri tootekood | Kategooria | Tagatise määr (eurodes 100 kg netomassi kohta) | 020311109000020321109000 | 1 | 5 | 020312119100020312199100020319119100020319139100020319559110020322119100020322199100020329119100020329139100020329559100 | 2 | 5 | 020319159100020319559310020329159100 | 3 | 4 | 020311319110021011319910 | 4 | 15 | 021012199100 | 5 | 5 | 021019819100 | 6 | 20 | 021019819300 | 7 | 15 | 160100919120 | 8 | 5 | 160100999110 | 9 | 5 | 160241109110 | 10 | 10 | 160242109110 | 11 | 10 | 160241109130 | 12 | 5 | 160242109130 | 160249199130 | " --------------------------------------------------
Euroopa Liidu Teataja L 082 , 26/03/2002 Lk 0004 - 0005



Komisjoni määrus (EÜ) nr 538/2002, 25. märts 2002, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Kreeka on esitanud vastavalt määruse (EMÜ) nr 2081/92 artiklile 5 komisjonile taotluse nime "Πατάτα Κάτω Νευροκοπίου" (Patata Kato Nevrokopiou) registreerimiseks geograafilise tähisena. (2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid. (3) Komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nime kohta pärast selle avaldamist Euroopa Ühenduste Teatajas. [3] (4) Seepärast tuleks kõnealune nimi kanda kaitstud päritolunimetuste ja geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 245/2002 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimi lisatakse määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. märts 2002 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 166, 9.6.2001, lk 29. [4] EÜT L 327, 18.12.1996, lk 11. [5] EÜT L 39, 8.2.2002, lk 12. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili, köögivili ja teravili KREEKA Πατάτα Κάτω Νευροκοπίου (KGT) (Patata Kato Nevrokopiou) --------------------------------------------------
Euroopa Liidu Teataja L 104 , 20/04/2002 Lk 0026 - 0027



Komisjoni määrus (EÜ) nr 680/2002, 19. aprill 2002, millega muudetakse nõukogu määruse (EÜ) nr 1260/2001 (suhkrusektori turgude ühise korralduse kohta) V lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] eriti selle artikli 27 lõiget 15, ning arvestades järgmist: (1) Määruse (EÜ) nr 1260/2001 artiklis 27 sätestatakse teatavatele kõnealuses määruses osutatud toodetele antavad eksporditoetused, kui neid tooteid eksporditakse sama määruse V lisas loetletud kaupadena. (2) Komisjoni 6. augusti 2001. aasta määrusega nr 2031/2001, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [2] muudetakse koondnomenklatuuri, eelkõige teatavate toodete osas, mis on valmistatud määruse (EÜ) nr 1260/2001 artiklis 1 osutatud toodetest. (3) Seepärast tuleks määruse (EÜ) nr 1260/2001 V lisas esitatud toodete loetelu muuta. (4) Muudatusi tuleks kohaldada samal ajal kui määrust (EÜ) nr 2031/2001. (5) Käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1260/2001 V lisa muudetakse vastavalt käesoleva määruse lisale. Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolevat määrust kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. aprill 2002 Komisjoni nimel komisjoni liige Franz Fischler [1] EÜT L 178, 30.6.2001, lk 1. [2] EÜT L 279, 23.10.2001, lk 1. -------------------------------------------------- LISA Määruse (EÜ) nr 1260/2001 V lisas: "190530 | –magusad küpsised; vahvlid ja oblaadid" | asendatakse kandega: | "–magusad küpsised; vahvlid ja oblaadid: | 190531 | –magusad küpsised | 190532 | –vahvlid ja oblaadid". | --------------------------------------------------
Euroopa Liidu Teataja L 132 , 17/05/2002 Lk 0013 - 0013



Komisjoni määrus (EÜ) nr 811/2002, 16. mai 2002, millega muudetakse komisjoni määrust (EÜ) nr 32/2000, et arvesse võtta komisjoni määrust (EÜ) nr 2031/2001, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 32/2000 (millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks ning tunnistatakse kehtetuks määrus (EÜ) nr 1808/95), [1] muudetud komisjoni määrusega (EÜ) nr 2511/2001, [2] eelkõige selle artikli 9 lõike 1 punkti a, ning arvestades järgmist: (1) Komisjoni 6. augusti 2001. aasta määrusega (EÜ) nr 2031/2001 (millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa) [3] tehti muudatusi nomenklatuuris teatavate määruse (EÜ) nr 32/2000 I, II ja IV lisaga reguleeritavate toodete osas. Seetõttu tuleks kõnealustes lisades teha vastavad muudatused. (2) Määruse (EÜ) nr 2031/2001 alusel on ajalehepaber (CN-kood 48010000) alates 1. jaanuarist 2002 tollimaksudest vabastatud. Kõnealuse toote tariifikvoodid on seetõttu muutunud ülearusteks ning tuleks sulgeda 31. detsembril 2001. (3) Kõnealuseid muudatusi tuleks kohaldada alates määruse (EÜ) nr 2031/2001 jõustumise kuupäevast. (4) Käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 32/2000 muudetakse järgmiselt. 1. I lisa muudetakse järgmiselt: a) järjekorranumbrid 09.0015 ja 09.0017 jäetakse välja; b) järjekorranumbri 09.0091 seitsmendas veerus jäetakse välja number 20. 2. II lisas, järjekorranumbri 09.2501 teises veerus asendatakse CN-kood "6002" CN-koodidega "6002—6006". 3. IV lisas, järjekorranumbri 09.0106 teises veerus asendatakse CN-kood "ex61101035" CN-koodiga "ex61101210", CN-kood "ex61101038" asendatakse CN-koodiga "ex61101910", CN-kood "ex61101095" asendatakse CN-koodiga "ex61101290" ja CN-kood "ex61101098" asendatakse CN-koodiga "ex61101990". IV lisas, TARICi koodide loetelu järjekorranumbri 09.0106 all, veerus "CN-koodid" asendatakse CN-kood "ex61101035" CN-koodiga "ex61101210", CN-kood "ex61101038" asendatakse CN-koodiga "ex61101910", CN-kood "ex61101095" asendatakse CN-koodiga "ex61101290" ja CN-kood "ex61101098" asendatakse CN-koodiga "ex61101990". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. mai 2002 Komisjoni nimel komisjoni liige Frederik Bolkestein [1] EÜT L 5, 8.1.2000, lk 1. [2] EÜT L 339, 21.12.2001, lk 17. [3] EÜT L 279, 23.10.2001, lk 1. --------------------------------------------------
EUROOPA PARLAMENDI JA NÕUKOGU MÄÄRUS (EÜ) nr 893/2002,

27. mai 2002,

millega muudetakse määrust (EÜ) nr 685/2001, et jaotada liikmesriikide vahel load, mis on saadud teatavaid kaupade autoveo tingimusi ja kombineeritud vedude edendamist käsitleva Euroopa Ühenduse ja Rumeenia vahelise lepingu kohaselt

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 71,

võttes arvesse komisjoni ettepanekut,1

võttes arvesse majandus- ja sotsiaalkomitee arvamust,2

olles nõu pidanud regioonide komiteega,

toimides asutamislepingu artiklis 251 sätestatud korras3

ning arvestades järgmist:

(1) Nõukogu otsusega 2002/409/EÜ4 sõlmis Euroopa Ühendus Rumeeniaga lepingu, mis käsitleb teatavaid kaupade autoveo tingimusi ja kombineeritud vedude edendamist.

(2) Selle lepinguga nähakse ette, et ühendus saab Rumeenialt maanteetransiidilube, nagu ta saab neid ka Bulgaaria ja Ungariga sõlmitud peaaegu samasuguste lepingute alusel.

(3) Ühtluse tagamiseks on vaja, et nende lubade jaotamist käsitlevad eeskirjad oleksid samasugused kui need, mis on kehtestatud Bulgaaria ja Ungariga sõlmitud lepingute kohaselt saadud lubade jaotamiseks.

(4) Määrust (EÜ) nr 685/20015 tuleks vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 685/2001 muudetakse järgmiselt.

1. Pealkiri asendatakse järgmisega:

"Euroopa Parlamendi ja nõukogu määrus (EÜ) nr 685/2001 teatavaid kaupade autoveo tingimusi ja kombineeritud vedude edendamist käsitlevate Euroopa Ühenduse ja Bulgaaria Vabariigi, Euroopa Ühenduse ja Ungari Vabariigi ja Euroopa Ühenduse ja Rumeenia vaheliste lepingute kohaselt saadud lubade jaotamise kohta liikmesriikide vahel."

2. Artikkel 1 asendatakse järgmisega:

"Artikkel 1

Käesolevas määruses sätestatakse selliste lubade liikmesriikidevahelise jaotamise eeskirjad, mis ühendus saab Euroopa Ühenduse ja Bulgaaria Vabariigi, Euroopa Ühenduse ja Ungari Vabariigi ja Euroopa Ühenduse ja Rumeenia vahel sõlmitud teatavaid kaupade autoveo tingimusi ja kombineeritud vedude edendamist käsitlevate lepingute (edaspidi "lepingud") artikli 6 lõike 2 kohaselt."

3. Lisa asendatakse järgmisega:

"Liikmesriik Kasutatavate lubade arv:

Bulgaarias Ungaris Rumeenias

Belgia 103 103 104

Taani 110 110 111

Saksamaa 134 133 137

Kreeka 11 468 10 974 12 457

Hispaania 100 100 100

Prantsusmaa 102 102 102

Iirimaa 100 100 100

Itaalia 102 102 102

Luksemburg 100 100 100

Madalmaad 150 147 154

Austria 119 118 120

Portugal 100 100 100

Soome 102 102 102

Rootsi 107 106 107

Ühendkuningriik 103 103 104

Kokku 13 000 12 500 14 000"

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. mai 2002

Euroopa Parlamendi nimel

president

P. COX

Nõukogu nimel

eesistuja

M. ARIAS CAETE

1 EÜT C 278 E, 25.9.2001, lk 102.

2 EÜT C 36, 8.2.2002, lk 27.

3 Euroopa Parlamendi 5. septembri 2001. aasta arvamus (EÜT C 72, 21.3.2002, lk 141) ja nõukogu 22. aprilli 2002. aasta otsus.

4 EÜT L 142, 31.5.2002, lk 74.

5 EÜT L 108, 18.4.2001, lk 1.
Euroopa Liidu Teataja L 142 , 31/05/2002 Lk 0003 - 0003



Euroopa Parlamendi ja nõukogu määrus (EÜ) nr 894/2002, 27. mai 2002, millega muudetakse nõukogu määrust (EMÜ) nr 95/93 ühenduse lennujaamades teenindusaegade jaotamise ühiste eeskirjade kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 80 lõiget 2, võttes arvesse komisjoni ettepanekut [1], võttes arvesse majandus- ja sotsiaalkomitee arvamust [2], olles nõu pidanud regioonide komiteega, toimides asutamislepingu artiklis 251 sätestatud korras [3], ning arvestades järgmist: (1) 11. septembri 2001. aasta terroristlikud rünnakud Ameerika Ühendriikides ja nendele järgnenud poliitilised sündmused on tõsiselt mõjutanud lennuettevõtjate sooritatavaid õhuvedusid ja põhjustanud nõudluse märkimisväärse vähenemise ülejäänud suvisel lennuhooajal 2001 ja talvisel lennuhooajal 2001/2002. (2) Tagamaks, et nendeks hooaegadeks jaotatud teenindusaegade kasutamatajätmise tagajärjel ei kaotaks lennuettevõtjad oma õigust nendele teenindusaegadele, on ilmselt vaja selgelt ja ühemõtteliselt sätestada, et neid lennuhooaegu kahjustasid 11. septembri 2001. aasta terroristlikud rünnakud. (3) Seetõttu tuleks vastavalt muuta nõukogu 18. jaanuari 1993. aasta määrust (EMÜ) nr 95/93, mis käsitleb ühenduse lennujaamades teenindusaegade jaotamise ühiseid eeskirju [4], ON VASTU VÕTNUD KÄESOLEVA MÄÄRUSE: Artikkel 1 Määrusesse (EMÜ) nr 95/93 lisatakse järgmine artikkel: "Artikkel 10a 11. septembri 2001. aasta sündmused Artikli 10 lõike 3 kohaldamisel nõustuvad koordinaatorid, et lennuettevõtjatel on suvisel lennuhooajal 2002 ja talvisel lennuhooajal 2002/2003 õigus samasugusele teenindusaegade sarjale, mis neile oli eraldatud 11. septembri 2001. seisuga vastavalt suvehooajaks 2001 ja talvehooajaks 2001/2002." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. mai 2002 Euroopa Parlamendi nimel president P. Cox Nõukogu nimel eesistuja M. Arias Cañete [1] EÜT C 103 E, 30.4.2002, lk 350. [2] Arvamus on esitatud 20. märtsil 2002 (Euroopa Ühenduste Teatajas seni avaldamata). [3] Euroopa Parlamendi 6. veebruari 2002. aasta arvamus (Euroopa Ühenduste Teatajas seni avaldamata), nõukogu 25. märtsi 2002. aasta otsus (Euroopa Ühenduste Teatajas seni avaldamata) ja Euroopa Parlamendi 15. mai 2002. aasta otsus. [4] EÜT L 14, 22.1.1993, lk 1. --------------------------------------------------
Euroopa Liidu Teataja L 151 , 11/06/2002 Lk 0011 - 0011



Euroopa Keskpanga määrus (EÜ) nr 993/2002, 6. juuni 2002, millega parandatakse määrust EKP/2001/13 rahaloomeasutuste sektori koondbilansi kohta [1] (EKP/2002/4) EUROOPA KESKPANGA NÕUKOGU, võttes arvesse nõukogu 23. novembri 1998. aasta määrust (EÜ) nr 2533/98 statistilise teabe kogumise kohta Euroopa Keskpanga poolt, [2] eelkõige selle artikli 5 lõiget 1 ja artikli 6 lõiget 4, võttes arvesse nõukogu 23. novembri 1998. aasta määrust (EÜ) nr 2531/98 kohustuslike reservide kohaldamise kohta Euroopa Keskpanga poolt, [3] muudetud määrusega (EÜ) nr 134/2002, [4] ja eelkõige selle artikli 6 lõiget 4, ning arvestades järgmist: (1) Määruse EKP/2001/13 eesmärk oli alates 1. jaanuarist 2003 asendada 1. detsembri 1998. aasta määrust EKP/1998/16 rahaloomeasutuste sektori koondbilansi kohta [5], muudetud määrusega EKP/2000/8. [6] Uue korra kohane andmete esitamine algab 2003. aasta jaanuari andmetest alates. Seetõttu oleks määruse EKP/1998/16 kohane andmete esitamise kohustus pidanud kehtima 1. jaanuarini 2003. Määruse EKP/2001/13 jõustumise kuupäevaks kehtestati ekslikult 1. jaanuar 2002, mistõttu määrus EKP/1998/16, mis määruse EKP/2001/13 sätete kohaselt tunnistatakse kehtetuks viimase jõustumise kuupäeval, tunnistati kehtetuks üks aasta liiga vara. Seetõttu tuleb määrust EKP/2001/13 parandada selgitamaks, et see jõustub 1. jaanuaril 2003. (2) Andmeesitajate suhtes on määruses EKP/1998/16 sätestatud andmete esitamise kohustus kehtinud alates 1. jaanuarist 1999. Selle määruse jätkuvat kohaldamist kuni 31. detsembrini 2002, eelkõige kohustust täita seda alates 1. jaanuarist 2002 ehk enne käesoleva määruse jõustumist, ei käsitata andmeesitajate õiguspäraste ootuste rikkumisena, kuna nad on esitanud asjakohaseid statistilisi andmeid ka pärast 2001. aasta lõppu, ON VASTU VÕTNUD KÄESOLEVA MÄÄRUSE: Artikkel 1 Määrust EKP/2001/13 parandatakse järgmiselt. - Artikli 8 lõige 1 asendatakse järgmisega: "1. Määrus (EÜ) nr 2819/98 (EKP/1998/16) tunnistatakse kehtetuks 1. jaanuaril 2003." - Artikkel 9 asendatakse järgmisega: "Artikkel 9 Käesolev määrus jõustub 1. jaanuaril 2003." Artikkel 2 Lõppsäte Käesolev määrus jõustub selle Euroopa Ühenduste Teatajas avaldamise päeval. Frankfurt Maini ääres, 6. juuni 2002 EKP nõukogu nimel president Willem F. Duisenberg [1] Euroopa Keskpanga määrus (EÜ) nr 2423/2001 (EÜT L 333, 17.12.2001, lk 1). [2] EÜT L 318, 27.11.1998, lk 8. [3] EÜT L 318, 27.11.1998, lk 1. [4] EÜT L 24, 26.1.2002, lk 1. [5] Euroopa Keskpanga määrus (EÜ) nr 2819/98 (EÜT L 356, 30.12.1998, lk 1). [6] Euroopa Keskpanga määrus (EÜ) nr 1921/2000 (EÜT L 229, 9.9.2000, lk 34). --------------------------------------------------
Official Journal L 162 , 20/06/2002 P. 0010 - 0010



KOMISJONI MÄÄRUS (EÜ) nr 1062/2002, 19. juuni 2002, millega parandatakse määrust (EÜ) nr 999/2002, millega määratakse kindlaks asutamislepingu I lisas loetlemata kaupadena eksporditavate munade ja munarebude ekspordi toetusmäärad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta,1 viimati muudetud komisjoni määrusega (EÜ) nr 493/2002,2 eriti selle artikli 8 lõiget 3, ning arvestades järgmist: Komisjoni 11. juuni 2002. aasta määruse (EÜ) nr 999/2002 (millega määratakse kindlaks asutamislepingu I lisas loetlemata kaupadena eksporditavate munade ja munarebude ekspordi toetusmäärad)3 lisas esitatud toetuste loetelus tuleks parandada üht sihtkohta puudutav viga, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 999/2002 lisa muudetakse järgmiselt. Joonealuses märkuses nr 1, sihtkoht 03, tuleb sõna "Türgi" asendada sõnaga "Egiptus". Artikkel 2 Käesolev määrus jõustub Euroopa Ühenduste Teatajas avaldamise päeval. Asjaomase ettevõtja taotluse korral kohaldatakse käesoleva määruse sätteid siiski alates 12. juunist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 2002 Komisjoni nimel komisjoni liige Erkki LIIKANEN 1 EÜT L 282, 1.11.1975, lk 49. 2 EÜT L 77, 20.3.2002, lk 7. 3 EÜT L 152, 12.6.2002, lk 19.
Official Journal L 166 , 25/06/2002 P. 0008 - 0009



KOMISJONI MÄÄRUS (EÜ) nr 1097/2002, 24. juuni 2002, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähtiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (Queso de Murcia al vino - Queso de Murcia) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja päritolunimetuste kaitse kohta,1 viimati muudetud komisjoni määrusega (EÜ) nr 2796/2000,2 eriti selle artikli 6 lõikeid 3 ja 4, ning arvestades järgmist: 1) Hispaania on esitanud vastavalt määruse (EMÜ) nr 2081/92 artiklile 5 komisjonile kaks taotlust nimede "Queso de Murcia al vino" ja "Queso de Murcia" registreerimiseks kaitstud päritolunimetustena. 2) Kooskõlas kõnealuse määruse artikli 6 lõikega 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. 3) Komisjonile ei ole esitatud nimetatud määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas.3 4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ning võtta kaitstud päritolunimetustena kaitse alla kogu ühenduses. 5) Käesoleva määruse lisaga täiendatakse komisjoni määruse (EÜ) nr 2400/964 (viimati muudetud määrusega (EÜ) nr 465/20025) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetustena (KPN) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuni 2002 Komisjoni nimel komisjoni liige Franz FISCHLER LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Juust HISPAANIA - Queso de Murcia al vino (KPN) - Queso de Murcia (KPN). 1 EÜT L 208, 24.7.1992, lk 1. 2 EÜT L 324, 21.12.2000, lk 26. 3 EÜT C 248, 6.9.2001, lk 3. 4 EÜT L 327, 17.12.1996, lk 11. 5 EÜT L 142, 31.5.2002, lk 27.